“น้องเมย์” ทะลุรอบ 8 คน “โอลิมปิก 2020” หลังตบชนะคู่แข่ง “อินโดฯ” 2 เกมรวด
“น้องเมย์” รัชนก อินทนนท์ เอาชนะ นักตบจากอินโดนีเชีย  2 เกมรวด 2-0 เกม เข้าสู่รอบ 8 คนสุดท้าย นัดต่อไปเจองานหินอย่าง ไต้ จื่อ อิง มือ 1 ของโลกคนปัจจุบัน จากไต้หวัน ในวันที่ 30 ก.ค. เวลา 13.30 น.
30 ก.ค. 2564

ผู้สื่อข่าวรายงาน การแข่งขันแบดมินตัน โอลิมปิกเกมส์ 2020 ที่ประเทศญี่ปุ่น ประเภทหญิงเดี่ยว รอบ 16 คนสุดท้าย “น้องเมย์” รัชนก อินทนนท์ อดีตมือ 1 ของโลก และมือ 6 ปัจจุบัน พบ เกรกอเรีย มาริสก้า ตุนจุง มือ 14 ของรายการ จากอินโดนีเชีย สถิติเจอกันมา 7 ครั้ง รัชนก ชนะทั้งหมด
โดยนัดล่าสุด “น้องเมย์” ทำได้ดีกว่า เล่นได้อย่างไหลลื่น ทั้งลูกท้ายคอร์ท จังหวะหน้าเน็ต การบุกเข้าทำ เป็นฝ่ายชนะไป 2-0 เกม คะแนน 21-12 และ 21-19 ใช้เวลา 39 นาที
ทั้งนี้สามารถผ่านเข้ารอบ 8 คนสุดท้าย ซึ่งถือเป็นผลงานที่ดีที่สุดในโอลิมปิก โดยจะไปเจองานหินอย่าง ไต้ จื่อ อิง มือ 1 ของโลกคนปัจจุบัน จากไต้หวัน ในวันที่ 30 ก.ค. เวลา 13.30 น.